el el el el el el el el el el el el el el el el el el el el en el el el el el el el el el el el el el el el en el en el it el el el el el en el el el el el el el el el el el el el el en en en en en en el el el el el el el el el el el el el el el el
Το Πανεπιστήμιο της Καλιφόρνια στο Μπέρκλεϋ (αγγλικά: University of California, Berkeley, γνωστό ως απλά "Μπέρκλεϋ", "Berkeley") είναι δημόσιο πανεπιστήμιο στις Η.Π.Α. στην πολιτεία της Καλιφόρνια, με έδρα στην πόλη Μπέρκλεϋ, ακριβώς απέναντι από την πόλη του Σαν Φρανσίσκο (San Francisco) στον κόλπο του Σαν Φρανσίσκο[1]. Αποτελεί το παλαιότερο πανεπιστήμιο της Καλιφόρνια και ιδρύθηκε το 1868. Πρόκειται για ένα από τα πλέον διάσημα πανεπιστήμια στον κόσμο τόσο για τις ακαδημαϊκές επιτυχίες και τα επιτεύγματα στην έρευνα όσο και για το ότι είναι το μέρος όπου γεννήθηκε το Κίνημα Ελευθερίας του Λόγου (Free Speech Movement) στις Η.Π.Α. Το Μπέρκλεϋ προσφέρει περί τα 300 προπτυχιακά και μεταπτυχιακά προγράμματα σπουδών σε ένα ευρύτατο φάσμα επιστημονικών πεδίων [1][2].
Μπέρκλεϋ: Το κτήριο Wheeler Hall
Εξηνταπέντε κάτοχοι του βραβείου Νόμπελ είναι συνδεδεμένοι με το πανεπιστήμιο είτε ως καθηγητές-ερευνητές, είτε ως απόφοιτοι. Η έγκριτη επιθεώρηση Academic Ranking of World Universities κατέταξε το Μπέρκλεϋ νούμερο 3 στη γενική κατάταξη πανεπιστημίων παγκοσμίως για το 2009. Οι επιθεωρήσεις Newsweek και Webometrics αμφότερες κατέταξαν το Μπέρκλεϋ νούμερο 5 στην παγκόσμια κατάταξη πανεπιστημίων για το ίδιο έτος. Σύμφωνα με το Εθνικό Συμβούλιο Ερευνών των Η.Π.Α., 35 από τα 36 μεταπτυχιακά προγράμματα του Μπέρκλεϋ κατατάσσονται στα κορυφαία δέκα προγράμματα σπουδών στο αντίστοιχο αντικείμενο.[2]. Από το 2000, οπότε και ξεκίνησε να τηρείται η σχετική κατάταξη, μέχρι και σήμερα (2010), κάθε έτος το Μπέρκλεϋ κατατάσσεται σταθερά πρώτο ως το καλύτερο δημόσιο πανεπιστημιακό ίδρυμα των Η.Π.Α. [1].
Το μόττο του πανεπιστημίου είναι "Fiat Lux" (Ελληνικά: Γεννηθήτω Φως).
Τα χρώματα του Μπέρκλεϋ είναι το Χρυσό της Καλιφόρνια και το Ναυτικό Κυανό.
Καθώς κατέστη δυνατή η ίδρυση, με την υπογραφή του νόμου Morrill από τον Πρόεδρο Λίνκολν το 1862, το Πανεπιστήμιο της Καλιφόρνια ιδρύθηκε το 1868 ως το πρώτο πανεπιστήμιο επιχορηγούμενο από την πολιτεία κληρονομώντας ορισμένα περιουσιακά στοιχεία και στόχους του ιδιωτικού Κολλεγίου της Καλιφόρνια και του δημόσιου Αγροτικού, Μεταλλευτικού και Μηχανικού Κολλέγιο Τεχνών. Αν και αυτή η διαδικασία συχνά λανθασμένα εκλαμβάνεται ως συγχώνευση, ο Οργανικός Νόμος δημιούργησε ένα «εντελώς νέο ίδρυμα» και δεν συγχώνευσε τις δύο αυτές σχολές στο νέο πανεπιστήμιο. [3]
Δέκα μέλη της σχολής και 40 φοιτητές αποτελούσαν το νεοσύστατο πανεπιστήμιο όταν άνοιξε στο Όκλαντ το 1869.[4] Ο Frederick H. Billings, διαχειριστής του Κολλεγίου της Καλιφόρνια, πρότεινε να ονομαστεί μια νέα τοποθεσία πανεπιστημιούπολης βόρεια του Όκλαντ προς τιμήν του Αγγλο-Ιρλανδού φιλόσοφου Τζορτζ Μπέρκλεϋ.[5] Το πανεπιστήμιο άρχισε να δέχεται γυναίκες από το επόμενο μόλις έτος.[6]
↑ 1,0 1,1 University of California History Digital Archives
↑ 2,0 2,1 About UC Berkeley - History". UC Berkeley.
↑ Stadtman, Verne A. (1970). The University of California, 1868–1968. New York: McGraw-Hill. σελ. 34
↑ "A brief history of the University of California". University of California Office of the President.
↑ Wollenberg, Charles (2002). "Chapter 2: Tale of Two Towns". Berkeley, A City in History. Berkeley Public Library.
↑ "A History of Women at Cal | Campus Climate, Community Engagement & Transformation". Campus Climate at Berkeley.